*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*203. számú előterjesztés*

Bátaszék Város Önkormányzat Képviselő-testületének 2021. december 15-én

16 órakor megtartandó ülésére

*Bátaszéki Önkormányzati Tűzoltóság Köztestület 2022. évi működésének támogatása*

|  |
| --- |
| **Előterjesztő:** Dr. Bozsolik Róbert polgármester**Készítette** : Bóta Gyula tűzoltóparancsnok  **Törvényességi ellenőrzést végezte:** dr. Firle- Paksi Anna aljegyző**Tárgyalja:**PG Bizottság: 2021. 12. 13. |

 ***Tisztelt Képviselő- testület!***

Bátaszék város és mikrotérsége katasztrófavédelmi (tűz és polgárvédelmi) feladatainak ellátását mindig is kiemelt feladatként kezelte a város és az ellátási terület községeinek képviselő-testületei, ennek megfelelően támogatta, hogy az önkéntes tűzoltóegyesület mellett létrejöjjön az önkormányzati tűzoltóság Köztestületi formában. Az elmúlt években egyre komolyabb nehézségekkel jár a Köztestület működési feltételeinek biztosítása, amely sajnos ebben az esztendőben is szembesültünk.

2021. év pénzügyi problémái

Bátaszéki Önkormányzati Tűzoltóság vonulási területén lévő településeinken (Alsónyék, Báta, Bátaapáti, Bátaszék, Mórágy, Pörböly) a tűzvédelmi és katasztrófavédelmi feladatok ellátása megfelel a szakmai és lakossági elvárásoknak. Köszönhető ez annak, hogy az elődök által lerakott alapokra építve, megkezdtük a tűzoltóság átszervezését, tovább erősítettük a kapcsolatainkat a Katasztrófavédelmi Igazgatóság vezetésével.

2021. évben 12 fő tűzoltó álláshelyet ( 1fő parancsnok, 1 fő parancsnokhelyettes, 2 fő garázsmester és 8 fő beosztott tűzoltó) biztosítottunk a tűzoltóság működéshez elsősorban garantált bérminimum, illetve beosztáshoz kötődő egyéb bérköltséggel. A 24/48 órás szolgálati rend bevezetéséhez ez a főállású álláshelyszám nem elegendő, ezért a fennmaradó szolgálati időt önkéntes tűzoltók készenlétben történő bevonásával terveztük megoldani, ami sajnos nem működött, így külsős alkalmi munkavállalói foglalkoztatású tűzoltókkal lehetett fenntartani a vonuláshoz szükséges szolgálati létszámot. Ez azt jelenti, hogy a személyi jellegű kifizetések jelentősen megnövekedtek a tervezetthez képest.

A likviditás fenntartása is gondot jelentett az év elején, hiszen a katasztrófavédelemtől megérkező alaptámogatás (27,7 millió forint) 1/12 része még a havi bér és járulékköltségeket sem fedezte, ezért az önkormányzatunk a többi fenntartó önkormányzattal egyetemben egyrészt az éves támogatást egyösszegben már az év elején átutalta, másrészt, Bátaszék önkormányzata további 2 millió forint visszatérítendő támogatás átutalásáról is döntött (és át is utalta) a likviditás fenntartásának elősegítése érdekében. Az előterjesztés 1. sz. melléklete tartalmazza a Köztestület 1-10 havi tény adatait (bevétel-kiadás) és a még várható bevételek és kiadások adatait, amelyből kitűnik, hogy még mindig alulfinanszírozott a Köztestület, még úgy is, ha Bátaszék önkormányzata a 2 millió forint visszafizetésétől eltekintene ebben az esztendőben.

A fennmaradó 2.435.000 forint működési hiány finanszírozására a katasztrófavédelemtől támogatás nem várható, így nincs más mód mint, hogy az összeget lakosságszám arányában a fenntartó önkormányzatok biztosítsák az alábbiak szerint:

|  |  |  |
| --- | --- | --- |
| **Település** | **Lélekszám** | **Kiegészítő támogatás** |
| Bátaszék  | 6.501 fő | 1.583.500 |
| Báta  | 1.596 fő | 388.700 |
| Bátaapáti  | 409 fő | 99.600 |
| Mórágy  | 753 fő | 183.400 |
| Alsónyék  | 738 fő | 179.800 |
| **Összesen:** | **9.997 fő** | **2.435.000 Ft** |

2022. év tervezése (2. sz. melléklet)

Kiadási oldalon a személyi feltételeken (álláshelyszám, alkalmi munkavállalói foglalkoztatás) a szakmai, és foglalkoztatási előírások betartása miatt nem tudunk változtatni a 2021. évi adatokon. A garantált bérminimum növekedése többlet személyi jellegű kiadást jelent majd a jövő évben, még akkor is, ha a járulékköltségek csökkennek. Dologi kiadások tekintetében évek óta évi 6 millió forint körül tarjuk a költségeket, ami már-már a működést veszélyezteti, de több költség finanszírozása nem megoldható.

 Bevételi oldalon a pénzügyi stabilitást fokozhatja, hogy a katasztrófavédelem alap és kiegészítő támogatása összeolvad, de a mértéke nem változik 2021 évhez képest. Tervezünk bérkiegészítő támogatást is ebben az esztendőben az egyéb működési bevételek mellett. Mindezekből kitűnik, hogy ha az önkormányzatok továbbra is 300 Ft/fő támogatást biztosítanak, akkor 7.036.900 Ft, ha 500 ft/fő támogatást biztosítanának, akkor 5.037.500 Ft forráshiánnyal kell kalkulálni 2022-ben.

Ezt a pénzügyi hiányt úgy tudnánk nullára redukálni, hogy nem minden nap szervezünk 0-24 órában szolgálatot, azaz lennének olyan napszakok, amikor a bátaszéki önkormányzati tűzoltóság nem vonulóképes (Szekszárdról érkezne baj esetén hivatásos tűzoltóság), maximum az önkéntes tűzoltóság vonulna, ha van riasztható állomány. Ebben a kérdésben még nem egyeztettünk a Katasztrófavédelem igazgatójával, így arról nincs információnk, hogy egyáltalán ez így szakmai szempontok alapján elfogadható- e.

A forráshiány kezelésére javasoljuk, hogy hirdessünk meg adományozási programot 2022. január 1-től a vonatkozó szabályokra és lehetőségre figyelemmel.

 Mindezek alapján az alábbi határozatok elfogadását kezdeményezem.

**1.sz h a t á r o z a t i j a v a s l a t :**

**Bátaszéki Önkormányzati Tűzoltóság Köztestület 2022. évi működésének támogatására**

Bátaszék Város Önkormányzatának Képviselő-testülete

1. figyelemmel, az önkormányzat által államháztartáson kívülre nyújtott támogatásairól szóló 1/2015. (I.27.) önkormányzati rendelet (továbbiakban: Rendelet) 3.§ c. pontjára, a Bátaszéki Önkormányzati Tűzoltóság Köztestület részére - a település lakosságszáma és 500 Ft/fő támogatási egység alapján - 3.250.500 Ft vissza nem térítendő fenntartási támogatást biztosít az önkormányzat 2022. évi költségvetésének terhére;
2. felhatalmazza a város polgármesterét a támogatási szerződés aláírására.

*Határidő:* 2021. december 20.

(a támogatási szerződés elkészítéséért)

 (a támogatási szerződés aláírásáért)

*Felelős:* dr. Firle-Paksi Anna aljegyző

 (a támogatási szerződés módosításának elkészítéséért)

 dr. Bozsolik Róbert polgármester

 (a támogatási szerződés módosításának aláírásáért)

*Határozatról értesül:* Bátaszéki Önkormányzati Tűzoltóság

Köztestület

Bátaszéki KÖH Pénzügyi Iroda

irattár

**2.sz h a t á r o z a t i j a v a s l a t :**

**Bátaszéki Önkormányzati Tűzoltóság 2021. évi működésének fenntartásához visszatérítendő támogatás biztosításáról szóló 301/2020.(XI.27.) önkormányzati határozat hatályon kívül helyezésére és a Bátaszéki Önkormányzati Tűzoltóság Köztestület 2021. évi működésének támogatására**

Bátaszék Város Önkormányzatának Képviselő-testülete

1. a Bátaszéki Önkormányzati Tűzoltóság Köztestület 2021. évi működésének fenntartásához visszatérítendő támogatás biztosításáról szóló 301/2020.(XI.27.) önkormányzati határozattal megállapított 2.000.000 Ft visszatérítendő működési célú támogatást vissza nem térítendő működési célú támogatásként kívánja biztosítani az önkormányzat 2021. évi költségvetése általános tartalék kerete terhére;
2. egyúttal a 301/2020. (XI.27.) önkormányzati határozatát hatályon kívül helyezi;
3. felhatalmazza a város polgármesterét a támogatási szerződés módosításának aláírására.

*Határidő:* 2021. december 20.

(a támogatási szerződés módosításának elkészítéséért)

 (a támogatási szerződés módosításának aláírásáért)

*Felelős:* dr. Firle-Paksi Anna aljegyző

 (a támogatási szerződés módosításának elkészítéséért)

 dr. Bozsolik Róbert polgármester

 (a támogatási szerződés módosításának aláírásáért)

*Határozatról értesül:* Bátaszéki Önkormányzati Tűzoltóság

Köztestület

Bátaszéki KÖH Pénzügyi Iroda

irattár

**3.sz h a t á r o z a t i j a v a s l a t :**

**Bátaszéki Önkormányzati Tűzoltóság Köztestület részére 2021. évi kiegészítő támogatás biztosítására**

Bátaszék Város Önkormányzatának Képviselő-testülete

1. figyelemmel, az önkormányzat által államháztartáson kívülre nyújtott támogatásairól szóló 1/2015. (I.27.) önkormányzati rendelet (továbbiakban: Rendelet) 3.§ c. pontjára, a Bátaszéki Önkormányzati Tűzoltóság Köztestület részére a 2021. évi működéséhez további 1.583.500 Ft összegű vissza nem térítendő kiegészítő támogatást biztosít az önkormányzat 2021. évi költségvetése általános tartalék keretének terhére;
2. felhatalmazza a város polgármesterét a támogatási szerződés aláírására.

*Határidő:* 2021. december 20.

(a támogatási szerződés elkészítéséért)

 (a támogatási szerződés aláírásáért)

*Felelős:* dr. Firle-Paksi Anna aljegyző

 dr. Bozsolik Róbert polgármester

*Határozatról értesül:* Bátaszéki Önkormányzati Tűzoltóság

Köztestület

Bátaszéki KÖH Pénzügyi Iroda

irattár

**4.sz h a t á r o z a t i j a v a s l a t :**

**Bátaszéki Önkormányzati Tűzoltóság Köztestület működésének fenntartásához kapcsolódó adománygyűjtő akció szervezésére, és meghirdetésére**

Bátaszék Város Önkormányzatának Képviselő-testülete a Bátaszéki Önkormányzati Tűzoltóság Köztestület működésének 2022. évi fenntartásához kapcsolódó adománygyűjtő akciót (közérdekű kötelezettségvállalás) hirdet:

1. az adománygyűjtő akció (közérdekű kötelezettségvállalás) célokmányát az előterjesztés 1. számú melléklet szerinti tartalommal elfogadja, annak közzétételét a helyben szokásos módon rendeli el;
2. megbízza az adományozási akció adminisztrációjával, lebonyolításával a Bátaszéki Közös Önkormányzati Hivatalt;
3. felhatalmazza a város polgármesterét a megállapodások aláírására.

*Határidő:* 2021. december 20.

 (a határozat megküldéséért)

 (közzétételért, megállapodások aláírásáért)

*Felelős:* dr. Firle- Paksi Anna aljegyző

 dr. Bozsolik Róbert polgármester

*Határozatról értesül:* Bátaszéki Önkormányzati Tűzoltóság

Köztestület

Bátaszéki KÖH Pénzügyi Iroda

irattár

1. számú melléklet

**Közérdekű kötelezettség-vállalás szervezése**

 **(Tervezet)**

Bátaszék Város Önkormányzata Bátaszéki Önkormányzati Tűzoltóság Köztestület 2022. évi működésének fenntartásához kapcsolódó adománygyűjtő akciót, közérdekű kötelezettségvállalást szervez.

1. A fenti közérdekű céllal összefüggésben magánszemélyek, jogi személyek, jogi személyiséggel nem rendelkező gazdasági társaságok írásban kötelezettséget vállalnak arra, hogy vagyoni szolgáltatásukkal az adománygyűjtés célkitűzéseit szolgálják.

1. A felajánlás tartalma:

A felajánlásnak tartalmaznia kell a közérdekű célt és a felajánlott vagyoni szolgáltatás tartalmát (összegét), valamint a szolgáltatás esetleges feltételeit. A felajánlás megállapodás megkötésével jön létre.

1. A közérdekű kötelezettségvállalást kiíró a képviselő-testületi határozat meghozatalától 2022. február 15. napjáig tartó határozott időre szervezi. A felajánlásokat Bátaszék Város Önkormányzatának az OTP Bank Nyrt. által vezetett, 11746005-15414076-…………. számú bankszámlájára lehet teljesíteni.

1. A közérdekű célra felajánlott pénzeszközöket Bátaszék Város Önkormányzata a fenti alszámlán elkülönítetten kezeli. Az adományozott az adományozó által teljesített befizetésről, adományról az adományozás teljesítésekor hatályos adójogszabályok szerint - amennyiben a hatályos adójogszabályok igazolás kiadását írják elő - igazolást ad ki a tárgyévet követő év január 31-ig.

1. A bankszámlára befizetett pénzeszközök és egyéb felajánlások tekintetében a polgármester kötelezettséget vállal arra, hogy azokat maradéktalanul ebben az okiratban megjelölt célra fordítja.

1. Bátaszék Város Önkormányzata köteles a közérdekű kötelezettségvállalást nyilvánosan meghirdetni, a felajánlások felhasználásával kapcsolatban a közérdekű kötelezettségvállalókat tájékoztatni.

Bátaszék, 2021.december …

 ***Dr. Bozsolik Róbert***

 ***polgármester***